Lynn Conway

Elämä| Syntynyt | 
2. tammikuuta 1938View and modify data on Wikidata  (86 vuotta)New YorkView and modify data on Wikidata   |

Muita tietoja| Työnantajat | 
IBM, Michiganin yliopisto, Palo Alto Research Center (1973–1982) View and modify data on Wikidata  |
| Verkkosivusto | 
www.lynnconway.comView and modify data on Wikidata  |
| Palkinnot | 
Harold Pender Award (käännä suomeksi) (1984)John Price Wetherill Medal (käännä suomeksi) (1985)Society of Women Engineers Achievement Award (1990)Computer Pioneer Award (2009)Computer History Museum fellow (2014)IEEE Maxwell Award (käännä suomeksi) (2015)Fellow of the American Association for the Advancement of Science (käännä suomeksi) (2016)NCWIT Pioneer in Tech Award (2019)National Inventors Hall of Fame (2023)View and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Lynn Ann Conway** (s. 2. tammikuuta 1938) on yhdysvaltalainen tietojenkäsittelytieteilijä ja transaktivisti. Hän on tunnettu yhtenä out-of-order execution -tekniikan ja mikropiirisuunnittelun pioneereistä. Conway on Michiganin yliopiston elektroniikkasuunnittelun ja tietotekniikan professori emerita.

1960-luku, varhainen ura IBM:llä
--------------------------------

Conway valmistui Columbian yliopistosta sähkötekniikasta luonnontieteiden kandidaatiksi 1962 ja maisteriksi 1963. Vuonna 1964 hänet palkattiin IBM:n tutkimusosastoon Yorktown Heightsissa supertietokoneprojektiin joka tunnettiin nimeltä *Project Y*. Vuonna 1965 Conway kehitti tekniikan jota hän kutsui nimellä *dynamic instruction scheduling*, joka mahdollisti prosessorissa useiden komentojen käsittelyn optimaalisessa järjestyksessä.

Innovaatio otettiin mukaan IBM ACS-1 -supertietokoneen arkkitehtuuriin. Vaikka ACS-1 hyllytettiin, niin *dynamic instruction scheduling* jäi käyttöön. Siitä tuli klassinen menetelmä tulevissa suparskalaariprosessoreissa ja menetelmää käytetään nykyään useimmissa moderneissa prosessoreissa.

Vuonna 1967 Conway aloitti sukupuolenkorjaushoidot ja oli yksi ensimmäisistä transsukupuolista henkilöistä jotka olivat läpikäymässä sekä hormonihoidot että kirurgiset korjaukset. Vuonna 1968 Conwayn paljastettuaan aikomuksensa korjata sukupuoltaan hänet irtisanottiin IBM:ltä transsukupuolisuutensa takia.

1970–2000 ura elektroniikan valmistuksessa
------------------------------------------

Conway aloitti uuden uran naisena salaten aiemman taustansa. Hän työskenteli muun muassa järjestelmäsuunnittelun ja elektroniikan valmistustekniikan parissa Memorex ja Xerox PARC -yrityksissä.

Xeroxin PARC -laboratoriossa työskennellessään hänen johtamansa tiimi kehitti "multiproject wafers" (MPW) -tekniikan. Yhteistyössä Ivan Sutherlandin sekä Caltechin professori Carver Meadin kanssa hän kehitti mikropiirien VLSI-suunnittelun, jonka avulla MOS-transistoreja pystytään pakkaamaan yhä pienempään tilaan. Conwayn ja Meadin *Introduction to VLSI Systems* kirjasta tuli myös yleisesti yliopistoissa käytetty piirisuunnittelun oppikirja. Conwayn työn pohjalta syntyi myös MOSIS (Metal Oxide Semiconductor Implementation Service) -suunnittelutekniikka. 

Conway toimi useissa yrityksissä ja vierailevana professorina MIT:ssä. 1980-luvulla hän työskenteli Yhdysvaltojen puolustushallinnossa tutkien suurtietokonelaskentaa, autonomisia työkaluja sekä älykkäitä aseita. Hänet valittiin Michiganin yliopiston elektroniikkasuunnittelun ja tietotekniikan professoriksi vuonna 1985, jossa hän tutki muun muassa graafisia käyttöliittymiä.

2000-luku transaktivistina
--------------------------

2000-luvun taitteessa lopulla Conway sai tietää, että Mark Smotherman kokosi tietoa IBM:n varhaisesta mikropiirien kehitystyöstä tietotekniikassa, ja että tämä piti sisällään myös hänen tutkimustyönsä. Tällöin hän alkoi valmistelemaan tuloaan ulos kaapista 1999 ensin ystävilleen, sitten kollegoilleen. Hän myös avasi nettisivut jossa hän kertoi asiasta sekä kattavasti urastaan. Julkitulon myötä asiaa käsiteltiin laajasti valtamediassa ja tiedelehdistöstä.

Tultuaan julkisuuteen tarinansa kanssa, hän aloitti työskentelyn transsukupuolisten aktivismin parissa aikoen "valaista ja normalisoida sukupuoli-identiteetin kysymyksiä ja sukupuolenkorjauksen prosesseja" ja ylläpiti asiaan liittyvää tietoutta verkkosivuillaan.

Vuonna 2004 Conway oli mukana ensimmäisessä transsukupuolisten tekemässä *Vaginamonologeja*-esityksessä Los Angelesissa.

Vuonna 2009 yhdysvaltalainen National Gay and Lesbian Task Force nimesi Conwayn *Stonewall 40 trans heroes* -listalleen. Vuonna 2014 Conway ja hänen kollegansa saivat hyväksytyksi ehdotuksensa päivittää IEEE's Code of Ethics -ohjeistus huomioimaan HLBT-ihmiset. Samana vuonna *Time*-lehti valitsi Conwayn yhdeksi eniten Yhdysvaltoihin vaikuttaneeksi transsukupuoliseksi ihmiseksi. 2020 hän on ollut mukana haastateltavana Trans Activism Oral History Projectissa, joka kerää merkittävien transsukupuolisten muistoja.

Vuonna 2020 IBM teki virallisen anteeksipyynnön Conwayn kohtelusta ja antoi hänelle elämäntyöpalkinnon.

Tunnustukset
------------

Valikoitu lista tärkeimpiä palkintoja

* IBM Corp.: Lifetime Achievement Award, 2020.
* American Association for the Advancement of Science: Fellow, 2016.
* Computer History Museum: Fellow, 2014.
* National Academy of Engineering: Member, 1989.

Lähteet
-------

1. ↑  10 Things You Need to Know About Lynn Conway, National Inventors Hall of Fame (viitattu 9. maaliskuuta 2024). Tieto on haettu Wikidatasta.
2. ↑ . Tieto on haettu Wikidatasta.
3. ↑ . Tieto on haettu Wikidatasta.
4. 1 2 3 4 5 6  10 Things You Need to Know About Lynn Conway *National Inventors Hall of Fame*.  2022. National Inventors Hall of Fame. Viitattu 9.3.2024.
5. 1 2  Introducing Lynn Conway: A biographical sketch *ai.eecs.umich.edu*. Viitattu 9.3.2024.
6. ↑  Lynn Conway's Story *ai.eecs.umich.edu*. Viitattu 9.3.2024.
7. 1 2  Michael A. Hiltzik: Through the gender labyrint *New york times*.  19.11.2000.
8. ↑  How a trans woman changed computing in the modern world *The Independent*.  4.12.2023. Viitattu 9.3.2024. (englanniksi)
9. ↑  Lynn Conway's homepage *ai.eecs.umich.edu*. Viitattu 9.3.2024.
10. ↑  V-Day - Deep Stealth Productions *deepstealth.com*.  4.5.2010. Viitattu 9.3.2024. (englanniksi)
11. ↑  TransHeroes *web.archive.org*.  15.6.2009. Viitattu 9.3.2024.
12. ↑  Leadership and the Value of Exceptional Allies *HuffPost*.  8.1.2014. Viitattu 9.3.2024. (englanniksi)
13. ↑  25 Transgender People Who Influenced American Culture *TIME*.  29.5.2014. Viitattu 9.3.2024. (englanniksi)
14. ↑  Trans Activism Oral History Project | LGBTQ Oral History Digital Collaboratory *lgbtqdigitalcollaboratory.org*. Viitattu 9.3.2024. (englanniksi)
15. ↑  Maria Cramer: 52 Years Later, IBM Apologizes for Firing Transgender Woman *The New York Times*.  21.11.2020. Viitattu 9.3.2024. (englanniksi)

Aiheesta muualla
----------------

* Kuvia tai muita tiedostoja aiheesta **Lynn Conway** Wikimedia Commonsissa

* lynnconway.com - viralliset kotisivut
* Trans Activism Oral History Project: Lynn Conway

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Norja
* Saksa
* Israel
* Belgia
* Yhdysvallat
* Japani
* Alankomaat

 |
|  |
| Tieteilijät | 
* Association for Computing Machinery
* CiNii
* DBLP

 |
|  |
| Muut | 
* SNAC
* IdRef

 |

 |